
CAIET DE SARCINI

a  serviciului de salubrizare pentru activităţile de dezinsecţie, dezinfecţie şi deratizare 

CAPITOLUL I

OBIECTUL CAIETULUI  DE SARCINI
ART.1 Prezentul caiet de sarcini stabileşte condiţiile de desfăşurare a activităţilor de dezinsecţie, dezinfecţie, deratizare şi tratamente fitosanitare din municipiul Timişoara stabilind nivelurile de calitate şi  condiţiile tehnice necesare funcţionării acestui serviciu în condiţii de eficienţă şi siguranţă.
 ART.2 Prezentul caiet de sarcini a fost elaborat spre a servi drept documentaţie tehnică şi de referinţă în vederea stabilirii condiţiilor specifice de desfăşurare a activităţilor de dezinsecţie, dezinfecţie, deratizare şi tratamente fitosanitare în municipiul Timişoara.

ART.3 (1) Prezentul caiet de sarcini conţine specificaţiile tehnice care definesc caracteristicile referitoare  la nivelul calitativ, tehnic şi de performanţă, siguranţă în exploatare, precum şi sisteme de asigurare a calităţii, terminologia, condiţiile pentru certificarea conformităţii cu standardele relevante din domeniul dezinsecţie, dezinfecţie, deratizare şi tratamente fitosanitare.
(2) Specificaţiile tehnice se referă, de asemenea, la algoritmul executării activităţilor, la verificarea, inspecţia şi condiţiile de recepţie a lucrărilor, precum şi la alte condiţii ce derivă din actele normative  şi reglementările în legătură cu desfăşurarea  activităţilor de dezinsecţie, dezinfecţie, deratizare şi tratamente fitosanitare.
 (3) Reglementările obligatorii referitoare la protecţia muncii, la prevenirea şi stingerea incendiilor, la protecţia mediului, care sunt în vigoare  trebuie respectate permanent de către operator pe parcursul derulării activităţilor de dezinsecţie, dezinfecţie, deratizare şi tratamente fitosanitare.
ART.4 Termenii, expresiile şi abrevierile utilizate sunt cele din Regulamentul serviciului de salubrizare a municipiului Timişoara aprobat prin H.C.L. nr. 453/2007 cu modificările şi completările ulterioare.
CAPITOLUL II
CERINŢE ORGANIZATORICE MINIMALE

ART.5  Operatorii activităţilor de dezinsecţie, dezinfecţie, deratizare  şi tratamente fitosanitare vor asigura:

a) respectarea legislaţiei, normelor, prescripţiilor şi regulamentelor privind igiena muncii, protecţia muncii, gospodărirea apelor, protecţia mediului,  prevenirea şi combaterea incendiilor;

b)  exploatarea, întreţinerea şi reparaţia instalaţiilor şi utilajelor cu personal autorizat, în funcţie de complexitatea instalaţiei şi specificul locului de muncă;

c) respectarea indicatorilor de performanţă şi calitate stabiliţi în prezentul caiet de sarcini şi în  regulamentul serviciului de salubrizare al Municipiului Timişoara.
d) furnizarea către autoritatea administraţiei publice locale, respectiv A.N.R.S.C., a informaţiilor solicitate şi accesul la documentaţiile şi la actele individuale pe baza cărora prestează activităţile de dezinsecţie, dezinfecţie  şi deratizare, în condiţiile legii;

e) respectarea angajamentelor asumate prin contractul de delegare gestiunii prin concesiune a activităţilor de dezinsecţie, dezinfecţie şi deratizare.

f) prestarea activităţilor de dezinsecţie, dezinfecţie şi deratizare la toţi utilizatorii din raza unităţii administrative teritoriale a Municipiului Timişoara pentru care deţine contract de delegare a gestiunii.
g) aplicarea de metode performante de management care să conducă la reducerea costurilor de operare;

i) înlocuirea mijloacelor auto care prezintă defecţiuni;

k) realizarea unui sistem de evidenţă a sesizărilor şi reclamaţiilor şi de rezolvare operativă a acestora;

m) ţinerea unei evidenţe a gestiunii deşeurilor şi raportarea periodică a situaţiei autorităţilor competente, conform reglementărilor în vigoare;

n) personalul necesar pentru prestarea activităţilor asumate prin contract sau prin hotărârea de dare în administrare;

o) conducerea operativă prin dispecerat, asigurarea mijloacelor tehnice şi a personalului de intervenţie;

p) o dotare proprie cu instalaţii şi echipamente specifice necesare pentru prestarea activităţilor în condiţiile stabilite prin contractul de delegare a gestiunii prin concesiune;

q) alte condiţii specifice stabilite de autoritatea administraţiei publice locale.
ART.6 Obligaţiile şi răspunderile personalului operativ al operatorului sunt cuprinse în Regulamentul serviciului de salubrizare  a municipiului Timişoara aprobat prin H.C.L. nr. 453/2007  cu modificările şi completările ulterioare, anexă la prezentul caiet de sarcini. 
ART.7  Operatorul  va asigura din surse proprii realizarea oricăror reparaţii, investiţii, precum  şi a altor cheltuieli în scopul funcţionării corespunzătoare a activităţilor de deratizare, dezinsecţie, dezinfecţie şi tratamente fitosanitare.
CAPITOLUL III

DEZINSECŢIA, DEZINFECŢIA ŞI DERATIZAREA
I. Descrierea activităţilor
ART.8  (1) Dezinsecţia reprezintă acţiunea de combatere a insectelor în stadiul de larvă şi/sau adult, vectoare de maladii transmisibile şi generatoare de disconfort, fiind ansamblul mijloacelor şi metodelor de prevenire şi combatere cu substanţe chimice specifice a artropodelor (insecte în stadiul de larva sau adult), care vehiculează şi transmit (direct sau indirect) boli infecto-contagioase şi parazitare pentru om şi animale sau generatoare de disconfort. Speciile de insecte cele mai des întâlnite în acest domeniu de activitate sunt:  gândacul roşu de bucătărie, gândacul negru de bucătărie, musca, ţânţarul, căpuşa, ploşniţa de casa, molia de haine,  puricele, păianjenul, viespea, furnica neagră, molia covoarelor. Dezinsecţia previne transmiterea la om a unor boli  infecţioase şi parazitare de către insecte şi acarieni. 
(2) Dezinsecţia se execută la exterior şi interior şi se realizează  prin următoarele etape:

· Delarvicidarea - operaţie care se efectuează cu procedee specifice şi are drept scop tratarea habitatelor larvare, respectiv malurile lacurilor, suprafeţele luciului de apă stătătoare şi a zonelor mlăştinoase.

· Dezinsecţia preventivă (profilactică) care are scopul de a împiedica înmulţirea şi răspândirea insectelor, prin crearea de condiţii nefavorabile dezvoltării acestora. Ea trebuie să aibă caracter permanent;

· Dezinsecţia curativă (de combatere) în focar, care urmăreşte distrugerea şi îndepărtarea insectelor şi artropodelor din unitatea asupra căreia se acţionează. Ea se realizează la intervale repetate de 10 - 14 zile pentru distrugerea focarelor, fiind urmată apoi de dezinsecţia profilactică.

(3) Substanţele utilizate pentru efectuarea dezinsecţiei trebuie să îndeplinească următoarele condiţii:

· să fie active în combaterea insectelor vectoare şi generatoare de disconfort (ţânţari,
muşte, păianjeni, etc.),  prin distrugerea larvelor şi tratamente de combatere a insectelor adulte.

· acţiunea insecticidă sa fie de şoc şi să se realizeze prin contact şi/sau ingestie.

· să nu afecteze activităţile din arealul în care se acţionează.

· să nu fie toxice pentru populaţie, dăunătoare pentru vegetaţie, animale şi păsări în dozele recomandate de producător, iar antidotul să fie accesibil
(4) Boli trasmisibile de insecte, fie prin înţepătură, fie prin contact cu alimentele sunt: febra recurentă, tifosul exantematic, tuberculoza, ciuma, malaria, afecţiuni cutanate, dermatoze, iritaţii ale mucoaselor oculare, toxiinfecţii alimentare, viroze, etc.

(5) Factori care influenţează dezinsecţia: 

a) Simultaneitatea tipurilor de dezinsectie 

· pulverizarea şi tratamentul la sol, sub forma de ceaţă, în parcuri, zone cu verdeaţa, pentru combaterea ţânţarilor şi a muştelor adulte asigurând distrugerea lor imediată;

· tratamentul terestru şi larvicidarea terenurilor de propagare, de ex: terenuri mlăştinoase, lacuri, bălţi, etc. pentru combaterea larvelor care asigura o protecţie mai completă;

· dezinsecţia în subsoluri, casa scărilor şi poduri (inclusiv cele de locuinţe) unde pot exista focare de ţânţari şi alte insecte;

· dezinsecţia cu mijloace aeriene a spaţiilor verzi (parcuri, scuaruri, aliniamente stradale), Pădurea Verde, cartierele de locuinţe pentru combaterea ţânţarilor si a muştelor adulte;
· dezinsecţia biologică cu larvicide;
b) Eficienţa desfăşurării simultane a tratamentelor:

· tratamentul terestru  prin combaterea directă a adulţilor şi larvelor de insecte în stadii tinere, realizează o eficienţă  a operaţiunii de dezinsecţie;

· tratamentul în subsoluri, casa scărilor şi poduri asigură confortul imediat;

· tratamentul prin mijloace aeriene asigură o eficienţă sporită şi imediată a operaţiunii de dezinsecţie datorită cuprinderii în timp scurt a ariei de combatere.

c) Conatul produselor utilizate şi cantităţilor de insecticid folosit  /unitatea de măsură.
(6) Criterii de alegere a insecticidelor 

· Eficacitatea;

· Uşurinţa în prepararea şi aplicarea soluţiilor şi în stocarea substanţelor şi produselor;

· Economicitatea;

· Lipsa corozivităţii şi a efectelor distructive;

· Cunoaşterea toxicităţii insecticidelor în condiţiile de utilizare şi a măsurilor de protecţie recomandate;

· Spectrul de combatere privind gama de insecte vectoare;

· Compatibilitate pentru dispersie în sistem ULV (volum ultra redus );
· Acţiunea insecticidelor prin contact şi ingestie;

(7)  Practici în acţiunile de dezinsecţie: 

· combaterea populaţiei adulte de insecte are drept scop reducerea imediată a numărului de insecte, aplicandu-se în zonele unde există locuri de adăpostire (vegetaţia din municipiu, garduri vii, tufişuri, arbori). 

· tratamentele se vor executa cu aparatura purtată de către operatori şi / sau vehicule, aplicandu-se de la sol sub forma de ceaţă caldă şi/sau ceaţă rece, in sistem ULV (volum ultra redus), de la sol către vârfurile arborilor sau aerian sub formă de ceaţă rece cuprinzând întreaga vegetaţie. În zonele cu densitate ridicată de ţânţari adulţi se pot aplica tratamente la intervale de 2-3 zile timp de aprox. 10 zile. Se vor utiliza insecticide condiţionate special pentru combaterea ţânţarilor adulţi.

· activităţile se vor efectua cu respectarea Normelor de igienă şi a recomandărilor privind mediul de viaţă al populaţiei aprobate prin Ordinul Ministrului Sănătăţii nr. 536 din 23 iunie 1997 actualizat.  

· materialele ce se folosesc vor fi insoţite de prospecte de la firma producătoare din care să rezulte consumurile specifice (dozele de utilizare).

(8) Practici în acţiunile de larvicidare:

· acţiunea cu larvicid asupra larvelor în dezvoltare şi care să nu fie toxic pentru oameni, peşti şi animale. Se va efectua cu produse larvicide condiţionate special pentru tratarea habitatelor larvare, respectiv pe vegetaţia de pe malurile apelor curgătoare, pe suprafaţa luciilor de apă stătătoare şi zone mlăştinoase.

· are drept scop reducerea imediată a numărului de larve, aplicandu-se în zonele unde există locuri inundate, umede, (Râul Bega, bălţi, canale de desecare, porţiuni umede din zonele cu vegetaţie subsoluri umede şi/sau inundate). Tratamentele se vor executa cu aparatură purtată de către operatori şi / sau vehicule,  aplicandu-se de la sol sub forma de ceaţă caldă şi/sau ceaţă rece în sistem ULV (volum ultra redus), cuprinzând zonele prezentate mai sus. Se vor utiliza larvicide condiţionate special pentru combaterea larvelor.
ART.9  Frecvenţa şi locul unde se efectuează dezinsecţia: 
(1) Dezinsecţia aeriană se va efectuează minim de 2 ori pe an, pe raza întregului teritoriu administrativ al Municipiului Timişoara în suprafaţă de 12.935 ha.
(2)  Dezinsecţia terestră (în interior) se va efectua minim de 2 ori pe an sau ori de  câte ori este nevoie pentru stingerea unui focar la urmatoarele obiective:
· instituţiile publice, sportive, culturale din subordinea Municipiului Timişoara prevăzute în Anexa 1 la prezentul caiet de sarcini;

· unităţilor de Învăţământ din subordinea Municipiului Timişoara  prevăzute în Anexa 2 la prezentul caiet de sarcini;
· în locurile în care există focare declarate care pun în pericol sănătatea oamenilor şi a animalelor;
· orice alte imobile dobândite ulterior de Municipiul Timişoara; 

(3)  Dezinsecţia terestră (în exterior) se va efectua minim de 2 ori pe an sau ori de câte ori este nevoie pentru stingerea unui focar la urmatoarele obiective; 
· instituţiile publice, sportive, culturale din subordinea Municipiului Timişoara prevăzute în Anexa 1 la prezentul caiet de sarcini
· unităţile de învăţământ din subordinea Municipiului Timişoara prevăzute în Anexa 2 la prezentul caiet de sarcini;

· terenurile ce apartin unităţilor sanitare din subordinea Municipiului Timişoara prevăzute în Anexa 3 la prezentul caiet de sarcini; 
· zonele demolate şi neconstruite de pe domeniul public al Municipiului Timişoara;

· parcuri, scuaruri, spaţii verzi, Pădurea Verde, perdele forestiere, din  Municipiul Timişoara prevăzute în Anexa 4 la prezentul caiet de sarcini;
· locurile de joacă din Municipiul Timişoara prevăzute în Anexa 5 la prezentul caiet de sarcini;
· canalul Bega, bălţile, lacurile şi strandurile  ce apartin Municipiului Timişoara prevăzute în Anexa 6 la prezentul caiet de sarcini 
· aliniamentele stradale  prevăzute în Anexa 7 la prezentul caiet de sarcini
· în locurile în care există focare declarate care pun în pericol sănătatea oamenilor şi a animalelor;
· orice alte imobile  sau terenuri dobândite ulterior de Municipiul Timişoara; 
ART. 10 (1) Dezinfecţia este o metoda a igienei, constând în operaţiuni de prevenire şi combatere a bolilor infecţioase şi parazitare la om şi animale, urmărindu-se distrugerea germenilor patogeni de pe suprafeţele supuse acestei operaţiuni. Dezinfecţia previne dezvoltarea germenilor patogeni, transmiţători de boli şi combate  răspândirea în masa a bolilor transmisibile. În orice activitate de dezinfecţie trebuie să se aplice măsurile de protecţie a muncii pentru a preveni accidentele şi intoxicaţiile. 
(2) Tipul de activitate antimicrobiană: bactericidă sau bacteriostatică dezinfectantele pe bază de  compuşi cuaternari de amoniu  sunt numai  bacteriostatice  la concentraţii mici, în timp ce la concentraţii înalte devin bactericide.
(3)  Dezinfecţie se aplică în cazurile în care curăţenia nu elimină  riscurile de răspândire a infecţiei, iar sterilizarea nu este necesară. În afara de curăţenia mecanică ce se impune în fiecare spaţiu, dezinfecţia se realizează:

· preventiv (profilactic) care are ca scop distrugerea eventualilor germeni patogeni sau
condiţionat patogeni, care în mod normal constituie microbismul local şi se dezvoltă
influenţând negativ starea de sănătate a oamenilor şi animalelor.

· de necesitate - care se efectuează pentru combaterea unor boli infecţioase sau parazitare
din momentul înregistrării primelor cazuri de boală şi până la lichidarea întregului focar.

(4) Factori care influenţează dezinfecţia:

· spectrul de activitate şi puterea germicidă (tipul de microorganisme, rezistenţa microorganismelor);

· numărul microorganismelor pe suportul tratat;

· cantitatea de material organic de pe suportul tratat;

· natura suportului de tratat;

· concentraţia substanţei dezinfectante;

· timpul de contact şi temperatură;

· susceptibilitatea dezinfectanţilor chimici de a fi inactivaţi  prin substanţe organice, plastic, cauciuc, celuloza, apă dură şi detergenţi;

·  dezinfectantele pe bază de compuşi cuaternari de amoniu sunt incompatibile cu detergenţii anionici;
· corozivitatea, de exemplu hipocloriţii corodează unele metale;
·  toxicitatea, de exemplu formaldehida şi glutaraldehida sunt dăunătoare pentru sănătate;
· costul produsului.

(5) Criterii de alegere a dezinfectantelor:

· eficacitatea;

· uşurinţa în prepararea şi aplicarea soluţiilor şi în stocarea substanţelor şi produselor;

· economicitatea;

· lipsa corozivităţii şi a efectelor distructive;

· cunoaşterea toxicităţii dezinfectantelor în condiţiile de utilizare şi  a măsurilor  de protecţie recomandate.

(6) Practici a dezinfecţiei:

· dezinfecţia profilactică completează curăţenia, dar nu o suplineşte si nu poate înlocui sterilizarea; pentru dezinfecţia în focar se utilizează dezinfectante cu acţiune asupra agentului patogen incriminat sau presupus.
· dezinfecţia se practică înainte de instituirea măsurilor de curăţenie.

· trebuie utilizate numai dezinfectante avizate de Ministerul Sănătăţii.

· în dezinfecţia chimică trebuie utilizate dezinfectante cu spectru de acţiune bactericidă
(si/sau tuberculocidă), virulicidă, fungicidă si/sau sporicidă.
· în funcţie de riscul de apariţie a infecţiilor, trebuie alese dezinfectantele care acţionează specific asupra agenţilor patogeni incriminaţi.

· se recomandă periodic alternanţa produselor dezinfectante pentru a se evita apariţia rezistenţei microorganismelor.

· dezinfectantele trebuie folosite la concentraţiile de utilizare şi timpii de acţiune recomandaţi de producător.

(7) La prepararea şi utilizarea soluţiilor dezinfectante sunt necesare:

· cunoaşterea exactă a concentraţiei substanţei active în produse, prin determinări periodice de laborator (acolo unde este posibil);

· folosirea de recipienţi curaţi;

· utilizarea soluţiilor de lucru în ziua preparării, pentru a se evita contaminarea şi degradarea - inactivarea lor;

· utilizarea soluţiilor de lucru în cadrul perioadei de stabilitate indicate de producător;

· controlul chimic şi bacteriologic prin  sondaj  al  soluţiilor dezinfectante  în  curs  de utilizare;
· instruirea personalului cu privire la utilizarea dezinfectantelor;

· utilizarea dezinfectantelor se face respectând  normele de protecţie a muncii, care să prevină accidentele şi intoxicaţiile.

(8) Aplicarea substanţelor  să fie compatibilă pentru tratamente cu aparatură cu dispersie ULV,
biodegradabile, să nu se acumuleze în mediul înconjurător, neinflamabile, să nu prezinte
riscuri de incendii sau explozii.
ART. 11 Frecvenţa şi locul unde se efectuează dezinfecţia

Dezinfecţia se efectuează minim de 2 ori pe an sau ori de câte ori este nevoie pentru stingerea unui focar la urmatoarele obiective; 
· instituţiile publice, sportive, culturale din subordinea Municipiului Timişoara prevăzute în Anexa 1 la prezentul caiet de sarcini;

· unităţile de învăţământ din subordinea Municipiului Timişoara prevăzute în Anexa 2 la prezentul caiet de sarcini;

· perimetrul aferent podurilor ce traversează Canalul Bega de pe raza municipiului Timişoara;
· locurile în care există focare declarate care pun în pericol sănătatea populaţiei.
ART. 12. (1) Deratizarea reprezintă un complex de măsuri aplicate permanent în scopul distrugerii  rozătoarelor dăunătoare (şoareci, şobolani), vectoare de maladii transmisibile şi/sau generatoare de disconfort şi menţinerii acestora la un nivel numeric redus. Deratizarea previne şi combate transmisia unor boli de către rozătoare, prin muşcătură sau contact. Pericolul mare pe care-l reprezintă rozătoarele dăunătoare, şoareci şi şobolani, constă în aceea că acestea provoacă numeroase pagube materiale şi reprezintă un pericol deosebit pentru sănătate. Rolul rozătoarelor în transmiterea unui număr mare de boli bacteriene, virotice şi parazitare, atât la om cât şi la animale, este bine cunoscut. Şoarecii, dar mai ales şobolanii, sunt rezervoare de infecţie şi vectori, răspândind trichineloza, leptospiroza, bruceloza, febra aftoasă, gastroenterita virotică, antraxul, turbarea, toxiinfecţiile alimentare etc. Rozătoarele sunt mamiferele cele mai numeroase şi răspândite, reprezentând o treime din fauna globului pământesc. Prolificitatea este mare datorită maturităţii sexuale timpurii (1,5 - 3 luni), perioada de gestaţie scurtă (16- 21 zile) fătări frecvente (2-8 /an), cu un număr mare de pui la fătare (1-12), existând posibilitatea de reproducere a primelor generaţii chiar în primul an de viată. Longevitatea este de 2-4 ani, hârciogul atingând chiar 10 ani. Principalele rozătoare de la noi sunt : şobolanul cenuşiu, şobolan de casă, şoarecele de casa.
(2) Deratizare se execută la exterior şi interior.
(3) Măsurile de combatere sunt: 
· preventivă, realizându-se prin împiedicarea pătrunderii şi stabilirii rozătoarelor în obiective;

· profilactică, realizându-se prin îndepărtarea surselor de apă şi hrană pentru rozătoare;
· defensivă,realizându-se prin amplasarea de staţii de intoxicare cu momelii toxice în locaţii bine definite, sau prin amplasarea de momeli în galeriile existente şi constatate pe teren.

(4) Practici a deratizării

· substanţele raticide folosite în acţiunile de deratizare sunt momeli gata preparate de firma producătoare (sub forma de baton cerat, suport cerealier, pellets sau pastă), avizate de Ministerul Sănătăţii.
· momelile toxice care se vor amplasa în locuri deschise vor fi întroduse în staţii de intoxicare din plastic sau metalice în vederea evitării deteriorării în caz de ploaie sau umezeală şi vor purta inscripţii ”Pericol de otrăvire!" sau ”Atenţie s-au pus substanţe toxice pentru distrugerea rozătoarelor – Nu le atingeţi !!!" şi se va menţiona numele, telefonul prestatorului şi data.

· numărul staţiilor de intoxicare va fi corelat în funcţie de suprafaţa tratată şi cantitatea de  raticid folosită / unitatea de măsură conform fiselor tehnice ale produselor utilizate.

· tansportul substanţelor raticide se va face cu mijloacele auto ale operatorului, acestuia revenindu-i obligaţia de a lua măsuri de siguranţă privind sustragerea sau împrăştierea lor.

· reîmprospătarea momelilor toxice consumate se va face la un interval de 7-10 zile de la prima amplasare  cu scopul de a fi consumate de rozătoarele ce nu au ingerat din momelile amplasate anterior. 
· societăţile trebuie să ţină evidenţa  intrării şi consumului produselor şi substantelor toxice
(5) Substanţele folosite în deratizare vor fi depozitate şi vor îndeplini următoarele condiţii astfel:

· să ambaleze şi să transporte produsele şi substanţele toxice în astfel de condiţii
încât să înlăture posibilitatea de sustragere în vederea prevenirii intoxicaţiilor la om, la animale şi poluării mediului înconjurător;

· manipularea produselor substanţelor toxice se va face înconformitate  cu  prevederile normelor de protecţie a muncii şi a mediului.
ART. 13. Frecvenţa şi locul unde se efectuează deratizarea

(1) Deratizarea se efectuează minim de 2 ori pe an sau ori de câte ori este nevoie pentru stingerea unor focare la următoarele obiective:
· instituţiile publice, sportive, culturale din subordinea Municipiului Timişoara prevăzute în Anexa 1 la prezentul caiet de sarcini;
· unităţile de învăţământ din subordinea Municipiului Timişoara prevăzute în Anexa 2 la prezentul caiet de sarcini;
· terenurile ce apartin unităţilor sanitare din subordinea Municipiului Timişoara prevăzute în Anexa 3 la prezentul caiet de sarcini;
· parcuri, scuaruri, spaţii verzi, Pădurea Verde, perdele forestiere, din  Municipiului Timişoara prevăzute în Anexa 4 la prezentul caiet de sarcini;
· locurile de joacă din Municipiul Timişoara prevăzute în Anexa 1 la prezentul caiet de sarcini;
· canalul Bega, bălţile, lacurile şi strandurile  ce apartin Municipiului Timişoara prevăzute în Anexa 1 la prezentul caiet de sarcini;
· aliniamentele stradale  prevăzute în Anexa 1 la prezentul caiet de sarcini;
· în locurile în care există focare declarate care pun în pericol sănătatea oamenilor şi a animalelor;
· zonele demolate şi neconstruite de pe domeniul public al Municipiului Timişoara;
· orice alte imobile sau terenuri dobândite ulterior de Municipiul Timişoara; 
(2) Lucrările de deratizare nu se vor efectua la Pădurea Verde şi perdelele forestiere.
ART. 14. (1) Tratamente fitosanitare sunt activităţile ce se realizează prin acţiuni şi operaţii de dispersare, acoperire cu pesticide si produse biologice pentru combaterea dăunătorilor şi bolilor plantelor şi cu erbicide pentru combaterea Ambroziei Artemisiifolia. Acestea nu se vor efectua dacă condiţiile meteorologice sunt nefavorabile (vânt puternic, caniculă, umiditate ridicată, temperaturi mai mici de 10°C, etc.)

(2) Pesticidele trebuie să îndeplinească următoarele condiţii: 

· să aibă o eficacitate mare;

· să deţină un spectru larg de combatere;

· să aibă o toxicitate redusă pentru speciile de arbori şi arbuşti, pentru om şi animale;

· să aibă o compatibilitate mare cu alte substanţe de combatere.
(3)   Erbicidele trebuie să îndeplinească următoarele condiţii:
· erbicide totale;

· sistemic postemergente;

· neselective ce combat un spectru larg de buruieni anuale şi perene;
(4) Produsele biologice conform Organizaţia Internaţională  de  Luptă Biologică (O.I.L.B.) sunt utilizate pentru combaterea biologică şi folosec organismele vii cu scopul reglării populaţiilor de dăunatori. Prin acestea se subliniază, pe o parte, utilizarea conştientă a duşmanilor naturali ai dăunatorilor, iar pe de alta parte  a produşilor activităţiilor metabolice  cu  scopul nu de a eradica, de a distruge toti dăunătorii, ci numai de a regla densităţile populaţiilor de dăunatori.
 Extinderea metodelor biologice de combatere a dăunătorilor este una dintre direcţiile de perspectivă a dezvoltării protecţiei plantelor mai ales pentru reducerea şi eliminarea fenomenelor de poluare pe care le pot produce substanţele chimice.

Principala   metodă de  combatere  biologică  a  dăunătorilor  este folosirea de zoofagii prădatori si paraziţi care sunt  deosebit de diverşi şi au o mare specificitate pentru diferiţi dăunători. În  plus pot singuri să se dezvolte spontan ca urmare a  creşterii  numerice a gazdei (dăunătorului),ceea ce  înseamnă că de fapt reprezintă resurse naturale care se pot reînnoi singure. Speciile genului Trichogramma sunt parazitoizi oofagi multe dintre ele având drept gazdă dăunătorii din agricultură şi silvicultură.  Trichogramma sp. este una din cele mai mici viespi (insecte) cu talia de 0,4 – 0,5 mm care în ciuda dimensiunii este un distrugător foarte eficient al ouălor de molii şi fluturi defoliatori în stadiu de larvă. 

ART. 15 Frecvenţa şi locul unde se efectuează tratamentele fitosanitare

a) Tratamentele fitosanitare prin pesticide se efectuează minim de 4 ori  pe an sau ori de câte ori este nevoie pentru stingerea unui focar la urmatoarele obiective; 
· curţi şi terenuri ce aparţin instituţiile publice, sportive, culturale din subordinea Municipiului Timişoara prevăzute în Anexa 1 la prezentul caiet de sarcini;

· curţi şi terenuri ce aparţin unităţile de învăţământ din subordinea Municipiului Timişoara prevăzute în Anexa 2 la prezentul caiet de sarcini;

· terenurile ce apartin unităţilor sanitare din subordinea Municipiului Timişoara prevăzute în Anexa 3 la prezentul caiet de sarcini; 
· parcuri, scuaruri, spaţii verzi, Pădurea Verde, perdele forestiere din  Municipiul Timişoara prevăzute în Anexa 4 la prezentul caiet de sarcini;

· locurile de joacă din Municipiul Timişoara prevăzute în Anexa 5 la prezentul caiet de sarcini;

· perimetrul Canalului Bega, bălţile, lacurile şi strandurile  ce apartin Municipiului Timişoara

prevăzute în Anexa 6 la prezentul caiet de sarcini;
· aliniamentele stradale  prevăzute în Anexa 7 la prezentul caiet de sarcini
b) Tratamentele fitosanitare prin erbicidare a Ambroziei Artemisiifolia se efectuează minim o data pe an sau ori de câte ori este nevoie pentru stingerea unui focar.
ART. 16.  Produsele folosite pentru efectuarea lucrărilor de dezinsecţie, dezinfecţie, deratizare şi tratamente fitosanitare vor fi avizate obligatoriu de Ministerul Sănătăţii pentru profilaxia sanitar-umană iar produsele pentru tratamente fitosanitare vor fi insotite de certificate de omologare emise de Comisia Interministerială pentru Omologarea Produselor de Protectia Plantelor. Substanţele utilizate trebuie să aibă Aviz Sanitar eliberat de Ministerul Sănătăţii şi să facă parte din categoria Xn sau Xi (grupele III sau IV de toxicitate).
ART. 17.   Materialele ce se folosesc şi consumurile specifice (vor fi precizate de catre ofertanti) în anexa nr. 8, la prezentul caiet de sarcini, cu tipurile de materiale folosite şi normele de consum
II. Programul Prestaţiei
ART. 18  (1) Programul prestaţiei va fi elaborat pentru obiectivele şi suprafeţele domeniul public al Municipiului Timişoara prevăzute în anexele nr. 1, 2,3,4,5,6 şi 7 parte integrantă din prezentul caiet de sarcini.

	Nr. 

Crt.
	Obiectivul 
	Suprafaţa (mp)

	
	
	Internă 
	externă

	1
	Instituţii publice, sportive din subordinea Municipiului Timişoara – Anexa 1
	19.445,00
	7.992,00

	2
	Unităţile de învăţământ din subordinea Municipiului Timişoara – Anexa 2
	357.080,00
	459.387,00

	3
	Terenurile ce apartin unităţilor sanitare din subordinea Municipiului Timişoara – Anexa 3
	
	39.740,00

	4
	Parcuri, scuaruri, spaţii verzi, Pădurea Verde, perdele forestiere, din  Municipiul Timişoara – Anexa 4, 
	
	1.952.268,00

	5
	Locurile de joacă din Municipiul Timişoara – Anexa 5
	
	91.930,00

	6
	Canalul Bega, bălţile, lacurile şi strandurile  ce apartin Municipiului Timişoara – Anexa 6
	
	243.600,00

	7
	Aliniamentele stradale  - Anexa 7
	
	7.942.767,00

	8
	Tratamente aeriene suprafaţa Municipiului Timişoara 
(12.935 ha)
	
	129.350.000,00

	
	Total
	376.525,00
	140.087.684,00


(2) Domeniul public a Municipiului Timişoara se pot modifica datorită reorganizării teritorial-administrative  precum şi a mişcării bunurilor imobilare din inventarul patrimonial.

(3) Operatorul va efectua o monitorizare lunară în zonele ce urmează a fi supuse tratamentelor, în vederea depistări gradului de infestare cu dăunătorii producători de disconfort, întocmind un Proces verbal de monitorizare de identificare a dăunătorilor producători de disconfort (rozătoare, ţânţari, muşte, gândaci, capuşe, etc) ce va fi predat beneficiarului până la data de 25 a lunii în curs.
(4) În cazul solicitărilor  din  partea instituţiilor  publice,  unităţilor de învăţământ sau sanitare  etc., din subordinea Municipiului Timişoara sau a sesizărilor din partea cetăţenilor referitoare la domeniul public, înregistrate la Primăria Municipiului Timişoara operatorul  va întocmi o Notă de Constatare ce se va semna de solicitant şi de operator fiind vizată de beneficiar ca urmare a verificărilor efectuate la faţa locului.
(5) Programul prestaţiei întocmit de beneficiar ca urmare a monitorizări efectuate conform alin.3 se  transmite operatorului până la data de 5  a lunii următoare.
(6) În cazul solicitărilor primite de la instituţiile publice, unităţile de învăţământ, etc. din subordinea Municipiului Timişoara privind confirmarea unui caz de infestare cu diferite boli transmisibile la om, beneficiarul va aproba în regim de urgenţă efectuarea dezinfecţiei. 
ART. 19 (1) Operatorul  va executa activităţiile  ce fac obiectul prezentului caiet de sarcini, astfel încât să nu provoace daune de orice natură obiectivului unde aplică procedura şi să nu afecteze viaţa şi sănătatea oamenilor, precum şi mediului.

(2) Înainte de începerea lucrărilor în teren va anunţa tipul lucrărilor ce se vor efectua, pe baza unui preaviz de execuţie, adus la cunoştinţă beneficiarului cu cel puţin 7 zile înainte de începerea lucrărilor respective, care va conţine:

· tipul lucrării ce se va efectua;

· data şi intervalul orar în care se efectuează lucrarea;

· locul/locurile din cadrul proprietăţii utilizatorului în care este necesară activitatea;

· gradul de toxicitate a substanţelor utilizate;

· efectele substanţelor asupra peştilor, albinelor şi animalelor cu sânge cald;

·   măsurile de protecţie ce trebuie luate în special cu referire la copii, bătrâni, bolnavi, animale şi păsări;

(3) Operatorul îşi va asuma cu caracter gratuit activităţii şi măsuri educative cu impact major pentru populaţie în minim 2 campanii pe an.

III. Condiţii de calitate
ART. 20  Prestarea activităţilor de dezinsecţie, dezinfecţie,  deratizare şi tratamente fitosanitare  se vor executa astfel încât să se realizeze:

· continuitatea activităţilor pe întreaga durată de desfăşurare, cu respectarea prevederilor contractuale;

· corectarea şi adaptarea regimului de prestare a activităţii la cerinţele beneficiarului;

· controlul calităţii serviciului prestat;

· ţinerea la zi a documentelor cu privire la prestarea serviciului;
·  respectarea regulamentului serviciului de salubrizare a Municipiului Timişoara aprobat prin H.C.L. nr. 453/2007 cu modificările şi completatărie ulterioare.
· prestarea activităţii pe baza principiilor de eficienţă economică, având ca obiectiv reducerea costurilor de prestare a serviciului;

· asigurarea capacităţii de lucru a utilajelor şi dispozitivelor pentru efectuarea activităţii, în întreaga arie administrativ-teritorială încredinţată;

· îndeplinirea indicatorilor de calitate a prestării activităţii specificaţi în regulamentul serviciului de salubrizare;

· asigurarea, pe toată durata de executare a serviciului, de personal calificat şi în număr suficient.
IV. Dotări cu personal – ultilaje
ART. 21 Operatorul îşi va dimensiona personalul, parcul de autovehicule, utilaje şi echipamente pentru prestarea activităţiilor în funcţie de volumul de lucrări, având în vedere obiectivele  şi suprafeţele domeniului public prevăzute la art. 18 alin.1.
V. Tehnologii

ART. 22 (1) Operatorul va prezenta în documentaţia de ofertă tehnică concepţia proprie privind modalitatea de organizare şi funcţionare a prestaţiei, cu referire la utilajele din dotare folosite, la modul de asigurare a coeficientului de utilizare a acestora, facilităţile oferite, etc.

(2) Tehnologiile ce vor fi prezentate vor ţine cont de situaţia specifică de pe teren, de evoluţia spaţială pe orizontală şi verticală a oraşului, de poziţia geografică respectiv apropierea de frontiere – Serbia, Ungaria, de prezenţa unor fenomene meteorologice deosebite, frecvente în ultimii ani (temperaturi foarte scăzute sau ridicate, ploi acide, etc.).
(3) Tehnologiile prezentate în ofertă trebuie să fie asiguratorii în cazul apariţiei unor situaţii de risc (epidemii, invazii de dăunători, etc) sau a unor situaţii cu caracter de extindere, apariţia unor noi specii de dăunători.
VI. Verificări, recepţii, garanţii
ART. 23 (1) Beneficiarul va verifica permanent modul de efectuare a activităţilor prestate de către operator, întocmind zilnic  proces verbal de recepţie privind calitatea şi cantitatea lucrărilor.
(2) Decadal operatorul va întocmi pe baza proceselor verbale de recepţie zilnică un proces verbal de recepţie decadală la terminarea fiecarei acţiuni de tratament (dezinsecţie, dezinfecţie, deratizare sau tratamente fitosanitare) care cuprinde situaţia de lucrări cantitativă şi valoric pe care o va prezenta beneficiarului în vederea plăţii. 
(3) Operatorul va completa şi semna formularul de ofertă cu tarifele pentru activităţiile dezinsecţie, dezinfecţie, deratizare sau tratamente fitosanitare prevăzute în anexa 9 la prezentul caiet de sarcini.

Tarifele (la 1000 mp, respectiv 1 ha) pentru fiecare activitate  vor avea incluse  toate taxele  (cheltuielile de transport, cheltuielile de depozitare, cheltuielile de personal sau alte taxe ocazionate de prestarea activităţilor conform caietului de sarcini, alte costuri şi componente de costuri). 
Pentru activitatea de dezinsecţie aeriană unitatea de măsură este hectarul, iar pentru celelalte activităţi unitatea de măsură este 1000 mp.
(3) Operatorul  răspunde şi garantează material şi financiar buna desfăşurare a lucrărilor, calitatea si

cantitatea stabilite prin programul de prestaţie.
(4) Beneficiarul prin persoana împuternicită va verifica ca procesul verbal de recepţie decadală să cuprindă toate  proceselor verbale zilnice, iar tarifele să corespundă cu cele stabilite  în anexa 9 parte integrată din prezentul caiet de sarcini.
ART. 24 Beneficiarul poate modifica programul de prestaţii în funcţie de condiţiile noi apărute şi de sursele finaciare alocate prin bugetul local sau atrase din alte surse cu înştiinţarea prealabilă a operatorului în termen de 30 zile.
VII Condiţii finaciare de execuţie a lucrărilor

ART.25 Operatorul va încasa decadal de la beneficiar, în baza contractului de delegare, contravaloarea lucrărilor prestate şi confirmate de reprezentantul împuternicit.  
VIII Condiţii tehnice
ART.26 (1) Activităţiile de dezinsecţie, dezinfecţie, deratizare şi tratamente fitosanitare  din Munipiul Timişoara trebuie să asigure prestarea activităţii,  în regim de continuitate, pentru întrega arie autorizată, cu respectarea condiţilor tehnice şi de calitate specifice.
(2) Operatorul va asigura permanent serviciul de specialitate din cadrul Primăriei Municipiului Timişoara, un autovehicul  pentru controlul prestaţiilor. 
IX Obiective de exploatare 

ART.27 Obiectivele de exploatare pe care trebuie să le atingă, activităţiile de dezinsecţie, dezinfecţie, deratizare şi tratamente fitosanitare  care fac obiectul delegării gestiunii sunt următoarele:

· îmbunătăţirea condiţiilor de viată ale cetăţenilor;

· promovarea calităţii si eficienţa activităţilor de combatere a vectorilor şi dăunătorilor;

· dezvoltarea durabila a serviciilor;
· protecţia mediului înconjurător, cu evidenţierea măsurilor de protecţie a mediului pe etape de dezvoltare, în concordanţă cu programul de adaptare la normele Uniunii Europene;

X Obiective de ordin economic 

ART. 28 (1) Activităţiile de dezinsecţie, dezinfecţie şi deratizare se vor organiza şi funcţiona având în vedere  urmări să  realizeze un raport calitate/cost cât mai bun pentru perioada de derulare a contractului  de delegare şi un echilibru între riscurile şi beneficiile asumate prin contract. 
(2)Structura şi nivelul tarifelor practicate vor reflecta costul efectiv al prestaţiei şi vor fi în conformitate cu prevederile legale.
XI Obiective de mediu
ART. 29.  Pe perioada derulării contractului  de delegare  operatorul va respecta condiţiile de mediu prevăzute de regulamentele legale în vigoare. Operatorul răspunde de activităţile prestare în faţa organelor abilitate şi are obligaţia de a lua măsurile necesare protejări mediului pe toată durata derulării contractului.
CAPITOLUL IV
INVESTIŢII 

ART. 30. (1) Investiţiile pentru modernizarea şi dezvoltarea  activităţii de dezinsecţie  cad exclusiv în sarcina operatorului. 

Operatorul va prezenta în primul an de la data semnări contrcatului concepţia proprie privind sistemul de monitorizare a gradului de infestare cu insecte ce constă în realizarea unui sistem performant de monitorizare cu cel puţin 6 staţii de monitorizare, câte una pentru fiecare din zonele prevăzurte în anexa 7 la prezentul caiet de sarcini, ce trebui sa includă următoarele:
· elemente de capturare a insectelor, 

· elemente de captare a imaginii cu speciile de insecte capturate 24 h / 24 h,
· elemente de transmitere a imaginilor la o unitate centrală de monitorizare pentru comparare şi identificare a speciilor,
· elemente de stocare a datelor culese de cele 6 staţii de monitorizare,
· realizarea unei statistici pe baza datelor culese de cele 6 staţii de monitorizare,
· propunerea intervenţiei cu acţiunile de combatere conform statisticii realizate.
Garanţia sistemului de monitorizare implementat conform alin.(1) va fi de minim 2 ani, conform legislaţiei în vigoare.

(2) Investiţiile care se realizează din fonduri propri ale operatorului rămân în proprietatea acestuia pe perioada derulări contractului, urmând ca la expirarea contractului acestea  să revin de drept, gratuit şi libere de orice sarcini Municipiul Timişoara ca  bunuri de retur fiind  integrate domeniului public al acestuia.
CAPITOLUL V
CLAUZE FINANCIARE ŞI DE ASIGURĂRI

ART.31 Operatorul va prezenta actele doveditoare privind capabilitatea financiară de a susţine investiţia solicitată prin  prezentul caiet de sarcini.
CAPITOLUL VI

REDEVENŢA

 Art. 32. (1) Redevenţa este de minim 1,5 % din valoarea facturilor încasate de operator pentru serviciile prestat în Municipiul Timişoara.  
(2) Plata redevenţei se face prin Ordin de Plată în contul beneficiarului deschis la Trezoreria Municipiului Timişoara şi care va fi prevăzut în contractul de delegare a gestiunii.
(3) Pentru neplata redevenţei la termenul stabilit beneficiarul va percepe penalităţi de întârziere în conformitate cu legislaţia în vigoare privind creanţele bugetare, urmând ca la sfârşitul anului să se facă regularizarea acesteia.   

CAPITOLUL VII

CUANTUMUL GARANŢIILOR DATORATE DE OPERATOR
 Art.33   Garanţia de bună execuţie reprezintă 5% din preţul contractului fara TVA.

Garanţia de bună execuţie se constituie prin reţineri succesive din sumele datorate pentru facturi parţiale. In acest caz operatorul are obligaţia de a deschide un cont la dispoziţia autorităţii contractante, Trezoreria Municipiului Timişoara.

Suma iniţială care se depune de catre operator în contul de disponibil astfel deschis este de 0,5 % din preţul contractului fara TVA. 

CAPITOLUL VIII
CLAUZE REFERITOARE LA ÎNCETAREA DELEGĂRII DE GESTIUNE 
 Art.34 (1) - Încetarea delegării de gestiune se face în următoarele situaţii:

    a) în cazul în care operatorului i se retrage autorizaţia de funcţionare sau aceasta nu este prelungită după expirarea termenului;

    b) la expirarea duratei stabilite prin contractul de concesiune, dacă părţile nu convin, în scris, prelungirea acestuia, în condiţiile legii;

    c) în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului;

    d) în cazul nerespectării obligaţiilor contractuale de către una din părţi.
    f) la dispariţia, dintr-o cauză de forţa majoră, a bunului concesionat sau în cazul imposibilităţii obiective a operatorului de a-l exploata, prin renunţare, fără plata unei despăgubiri;

    g) în cazul în care interesul naţional o impune, prin răscumpărarea unei concesiuni, care se poate face prin act administrativ al organului care a aprobat concesionarea, la propunerea concedentului; în acest caz se va întocmi o documentaţie tehnico-economică în care se va stabili preţul răscumpărării. În aceasta situaţie de încetare a concesiunii nu se percep daune;

    h) în cazul în care operatorul nu deţine autorizaţiile legale sau când acestea ori licenţa sunt retrase.

CAPITOLUL IX
DISPOZIŢII FINALE
Art. 35 (1) La licitaţia organizate pentru delegarea gestiunii serviciului de salubrizare pentru activităţile de dezinsecţie, dezinfecţie şi deratizare pe domeniul public al Municipiului Timişoara pot participa numai operatori atestaţi de către A.N.R.S.C. – Autoritatea Naţională de Reglementare a Serviciilor de Gospodărie Comunală.

(2) Ofertantul va prezenta copia licenţei clasa I emisă de A.N.R.S.C, cu menţiunea „conform cu originalul”  sau copia legalizată prin care dovedeşte că este atestat de autoritatea competenta
Art.36 . Condiţiile prevăzute în caietul de sarcini sunt minimale pentru desfăşurarea licitaţiei pentru concesionarea serviciului de salubrizare pentru activităiţlor de dezinsecţie, dezinfecţie şi deratizare în Municipiul Timişoara.

